Nr. L 6/10 De Europæiske Fællesskabers Tidende 9. 1. 91 KOMMISSIONENS FORORDNING (EØF) Nr. 42/91 af 7. januar 1991 om forlængelse af fællesskabstilsynet med indførsel af visse produkter med oprindelse i Japan ' KOMMISSIONEN FOR DE EUROPÆISKE FÆLLESSKABER HAR — under henvisning til Traktaten om Oprettelse af Det Europæiske Økonomiske Fællesskab, under henvisning til Rådets forordning (EØF) nr. 288/82 af 5. februar 1982 om den fælles importordning (?), senest ændret ved forordning (EØF) nr. 3156/90 ?, særlig artikel 10, stk. 1, efter konsultation i det udvalg, der er nedsat i henhold til forordning (EØF) nr. 288/82, og ud fra følgende betragtninger : Ved Kommissionens forordning (EØF) nr. 653/83 (?), ændret ved forordning (EØF) nr. 4030/89 (), blev der indtil den 31. december 1990 indført et efterfølgende fællesskabstilsyn med indførsel af visse produkter med oprindelse i Japan ; i betragtning heraf er det vigtigt fortsat i 1991 at have en efterfølgende overvågning af importen af de pågældende produkter med oprindelse i Japan ; de forhold, der gav anledning til forordning (EØF) nr. 653/83, gør sig i det væsentligste fortsat gældende, og tilsynsordningen for de produkter, der er omhandlet i bilaget til nævnte forordning, bør derfor forlænges ; tekniske fejl i KN-koderne for visse varer under overvåg- ning bør rettes — UDSTEDT FØLGENDE FORORDNING : Artikel 1 I artikel S i forordning (EØF) nr. 653/83 ændres datoen »31. december 1990« til »31. december 1991«. Artikel 2 I bilaget til forordning (EØF) nr. 4030/89 indføjes KN-kode »8540 11 50«, og et »ex« tilføjes foran KN-kode 8703 10 10 og 8703 90 90. Artikel 3 Denne forordning træder i kraft dagen efter offentliggø- relsen i De Europæiske Fællesskabers Tidende. Den anvendes fra den 1. januar 1991. Denne forordning er bindende i alle enkeltheder og gælder umiddelbart i hver medlems- stat. Udfærdiget i Bruxelles, den 7. januar 1991. 1) EFT nr. L 35 af 9. 2. 1982, s. I. EFT nr. L 304 af 1. 11. 1990, s. 5. ( EFT nr. L 77 af 23. 3. 1983, s. 8. () EFT nr. L 382 af 30. 12. 1989, s. 68. På Kommissionens vegne Frans ANDRIESSEN Næstformand